Frantz Ferdinand Landgraff

**Frantz Ferdinand Landgraff** (1754–1817) var en glassblåser, taffelglassfabrikant, hyttemester og forpakter. 

## Tidlig liv
I 1780 kom han til Sverige, antageligvis fra Sachsen i Tyskland og var en tid i Karlstad. Han var boende i Tyskland en periode, da de to eldste sønnene henholdsvis er født i Sachsen og Preussen i Tyskland. 
 
I et brev fra Sverige ang. Sölje Bruk står det:" Frantz Landgraf, som født i Bøhmen 1754, overflyttes til Göteborg." Antageligvis er dette hans egne opplysninger. 
Den 4. juli 1789 var han kommet til Hurdal, hvor han hadde fått i oppdrag av De Kongelige Norske Glassverker å bygge en glassovn.
 
Den 23. august 1789: Kontrakt med Hurdal Glassverk. Sammen med sine assistenter Lorentz, Joseph og Bertel Laumann anla han og drev den nye glasshytten. 
Nov. 1792: Kontrakt Jevne Glassverk. Ferdigbygget iløpet av 1793. 
27. des. 1793: Ny kontrakt Jevne Glassverk. 
14. jun. 1794: (Biris pantebok) Simon Arnesen Boruds skjøte til Mr. Frantz Landgraff på min etter skjøte av 1. mar. 1791 tilhørende del av Gryte av skyld 2 1/4 skinn for 640 riksdaler. 
1 febr. 1801 levde han i følge folketellinga i Jevne Glassverk, Vingrom, Fåberg i Innlandet.
1807 reiste han til Hunn, Vardal som driftsleder ved Kauffeldts Gjøvik verk, hvor han var til 1810. Flere av hans sønner blev tilbake på Jevne. 
1811 eller 1812 flyttet han fra Gjøvik til Ise glassverk i Skjeberg, hvor han bodde til han døde. 
8. mars 1815 inngikk han kontrakt med Sölje Glasbruk i Sverige, og var der en kort periode som hyttemester og utførte da endel ombygninger av hytten. 

I "Årbok Gudbrandsdalen 1965" under kapitelet om Jevne Glasverk i Fåberg står det: Om en langvarig strid ved verket mellom forvalter Landgraff og forvalter Klemp handler ei sak av 1809–1811. Domen i saka har elles etter utskrifta av tingboka denne ordlyden: Fåberg 15. febr. 1811. Dom innf. i domspr. 3. pag. 71. Nærværende sak angår forrige forpakter ved Faaberg Glassverk Frantz Landgraff senior, og nuværende forvalter ved samme verk Hans Klemp, deres gjensidige fordringer på hinnannen. Efter en lengre utredning (5-6 sider) kjennes for rett: Forvalter Hans Klemp bør til Frantz Landgraff sen. betale efter likvidation 197 rd. 5 skl.. De av Frantz Landgraff mot forvalter Klemp brukte fornærmelige uttrykk mortificeres herved, og bør bemeldte Landgraff derfor bøte til Fåberg fattigkasse 5 rd. og betale til justiskassen 5 rd. Sakens omk. oppheves. Forøvrig frifinnes partene for hinnannens tiltale i denne sak. 

Reidar Ditlef Holmsens har skrevet etter notater fra sin bestefar, onkel Frants og onkel Ernst: 
"Frants Ferdinand Landgraff var født 1754 i Bøhmen og ble utdannet ved bergakademiet i Freiberg i Sachsen. Kom i 1780 til Sverige, hvor han anla et glassverk i Eda. I 1789 kom han til Hurdal hvor han hadde fått i oppdrag av De Kongelige Norske Glassverk å bygge en glassovn. Sammen med sine assistenter Lorentz, Joseph og Bertel Laumann anla han og drev den nye glasshytten. Her ble det for første gang i Norge fremstilt vindusglass". (Notater videre om hans arbeid med glass er i overenstemmelse med det som står i "De gamle priviligerte norske glassverk"). Videre skriver Holmsen: " Bestefar husker å ha hørt at det i F. F. Landgraffs tid i Biri ble levet et vildt selskapelig liv. Ved festene ble glassene ikke brukt om igjen, men kastet ut av vinduet når de var tømt. 
F. F. Landgraff og hans kone Marie Magdalena f. Laumann snakket lite om den tid de hadde levet før de kom til Norge. Men de hatet franskmennene."

Landgraff døde 12. august 1817 av tuberkulose, og ble gravlagt 18. august i Skjeberg. Landgraff fikk 6 sønner og 1 datter.

Gift i 1781 med Maria Magdalena Laumann (født 1765 i Sachsen, Bayern - død 18 jan. 1845 i Frändefors, Vänersborg, Västre Götaland).

## Referanser


*Årbok Gubrandsdalen 1965, kapittel om Jevne Glasverk i Fåberg.
*Kirkebok Skjeberg 1815-1830 s. 02
*De gamle privilegerte norske glassverk